钦定古今图书集成/明伦汇编/闺媛典/第097卷 > 皇清三 > 李银铃
## 钦定古今图书集成/明伦汇编/闺媛典/第097卷 > 皇清三 > 李银铃

按《闻喜县志》：“银铃，李贵美幼女。顺治八年，贼变，掳银铃马上自坠三次，骂不绝口，被杀。”

===邓进龙妻张氏===

按《平陆县志》：张氏，邓进龙妻。顺治六年，归龙。未旬日，邑有揭竿之变，驱掠男妇，氏仓卒随众避难，自度难免于贼，行至百丈深崖，下临大河，见波澜腾涌，泣曰：“吾得死所矣！” 遂止不行。众挽之去，不听。俄而寇至，氏奋身下坠，贼惊叹而去。